Nigrakola kotingo

La nigrakola kotingoOrnitologia taksonomio. () estas unutipa birdospecio el la familio de kotingedoj. Ĝi troviĝas en amazonia Sudameriko.

Taksonomio
Laŭ AviListAviList v2025, konsultita la 18-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Phoenicircus Swainson, WJ, 1832
Phoenicircus nigricollis Swainson, WJ, 1832 - nigrakola kotingo

Etimologio
La scienca genra nomo Phoenicircus estas kunmetaĵo de 2 antikvaj grekaj vortoj, φοινίκεος (fojnikeos = "skarlata") kaj κέρκος (kerkos = "vosto"), pro la distinga brile sangoruĝa vosto ĉe la maskloj de tiu genroBirds of the World, Black-necked Red-Cotinga..

La specia epiteto nigricollis estas kunmetaĵo de 2 latinaj vortoj, nĭgĕr, nĭgra, nĭgrum (= "nigra") kaj collis (= "kola), el collum (="kolo"), pro la nigra plumaro ĉe la kolo de la masklo de tiu specio.

Aspekto
La nigrakola kotingo estas 22 ĝis 24 cm longa kaj pezas ĉirkaŭ 93 g. Ambaŭ seksoj havas malsaman plumaron. Plenkreskuloj havas distingajn fruntajn plumojn, kiuj projekcias antaŭen, parte kaŝante la naztruojn, kaj elstarajn haregojn ĉirkaŭ la bazo de la beko. Plenkreskaj maskloj havas ruĝan ĝis rozkoloran ruĝan kronon sur alie brilnigretaj kapo kaj kolo. Ankaŭ ilia dorso estas brile nigreta kaj iliaj pugo kaj supravostaj kovriloj ruĝaj ĝis rozkoloraj. Iliaj flugiloj estas brile nigretaj. Ilia vosto estas ruĝa ĝis rozkolora kun nigra strio trans la fino. Iliaj subaj partoj estas ruĝaj ĝis rozkoloraj. Inoj estas pli grandaj ol maskloj. Ili havas obtuze ruĝetan kronon kaj orelkovrilojn sur alie olivkolora vizaĝo; iliaj supraj partoj kaj flugiloj ankaŭ estas oliveckoloraj. Ilia vosto estas obtuze ruĝeta. Iliaj subaj partoj estas ruĝaj. Ambaŭ seksoj havas malhelbrunajn irisojn, flav-okran bekon, kaj rozkolorajn ruĝajn krurojn kaj piedojn. Nematuraj maskloj similas al plenkreskaj inoj kun pli malhelruĝaj subaj partoj.Snow, D. (2020). Black-necked Red-Cotinga (Phoenicircus nigricollis), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 23an de Aŭgusto 2025

Disvastiĝo kaj habitato
La nigrakola kotingo troviĝas en eosta Ekvadoro, suda Kolombio, nordeosta Peruo, plej suda Venezuelo kaj norduesta Brazilo. Ĝi vivas en humidaj arbaroj, ĝis ĉirkaŭ 400 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno